Ovdan (Balaxanı)

Ovdan — Şirvanşah əmiri Xacə Zeynəddinin göstərişi ilə XIV əsrdə Balaxanı qəsəbəsində tikilmiş ovdan. Ovdan Azərbaycan Respublikası Nazirlər Kabinetinin 2 avqust 2001-ci ildə verdiyi 132 nömrəli qərar ilə yerli əhəmiyyətli daşınmaz tarix və mədəniyyət abidələrinin siyahısına salınıb.

 Haqqında 
Balaxanı qəsəbəsində yerləşən ovdan şirvanşah əmiri Xacə Zeynəddinin göstərişi ilə XIV əsrdə inşa olunub. Pilləkənlərin quruluşu Şirvanşahlar sarayında olduğu kimi, bir qədər hündürdür. Ehtimal olunur ki, Qum hamamı inşa edildikdən sonra ilk dövrlər Ovdandan götürülən su ilə təchiz olunub. Ovdan mənbəyindən su götürmək üçün 40 pilləkəni üzü aşağı düşmək lazımdır. Pilləkənlər lay daşlardan yonulub, düz su mənbəyinə qədər enir. Ovdanın çox az bir hissəsi torpağı üzərində, əsas hissəsi torpağın altındadır. Ovdanın girişindən su mənbəyinə qədər üzü aşağıya 15 metr məsafə var. Tikilinin yerin altındakı hissəsinin tağvari dəhliz şəklində olması üzərindəki torpaq qatı ağırlığının təzyiqi nəticəsində çökməsi ehtimalını heçə endirir. Keçmişdə ovdan vasitəsilə Balaxanının içməli suya olan təlabatı ödənilib.

Ovdan 1920-ci il aprel işğalına qədər əhali tərəfindən istifadə edilib. Sonrakı dövrlərdə isə baxımsız qalıb. 2019-cu ildə isə abidəni restavrasiya etməyə başlayıblar.

 Şəkilləri 

 Həmçinin bax 
 Qum hamamı
 Şakir ağa türbəsi
 Şah Səfi karvansarası

 İstinadlar 

 Xarici keçidlər 
 Balaxanıda tarixi abidələr bərpa olunur / AzTV
 Balaxanı - təkcə neftlə deyil, qədim tarixi ilə tanınan kənd... /  TV Musavat
 Balaxanı qəsəbəsindəki tarixi abidələr bərpa olunur / Baku TV
 Sirdaş - Balaxanı - 2 - ci hissə / Xəzər TV

Kateqoriya:Balaxanı memarlıq abidələri
Kateqoriya:XIV əsr memarlığı
Kateqoriya:Şirvan-Abşeron memarlıq məktəbi
Kateqoriya:Ovdanlar
Kateqoriya:İslam memarlığı